كونتاچيون فيلم اتعمل سنه 2011 فى امريكا. الفيلم من اليوم التاني، ست اسمها بيث ايمهوف (جوينيث بالترو) فى مطار شيكاجو راجعه من هونج كونج عندها غممان نفس و كحه، توصل بيتها فى مدينة مينيابوليس، و تحضن ابنها. تبتدى تظهر حالات وفاة أكتر من شخص من جنسيات مختلفه. بيث ايمهوف بيحصل ليها تشنجات و تتنقل المستشفى و تموت من غير سبب واضح، بعدها يموت ابنها. جوزها جسمه عمل مناعه ضد السبب. الفيلم بيرصد طرق انتشار الفيروس سواء في المواصلات و المطارات و الطيارات و زراير الاسانسير. بعد كده السبب يتعرف انه فيروس كورونا جديد. فيه تشابه مذهل بين حكاية فيلم كونتاچيون و وباء فيروس كورونا 2019–2020. ف الفيلم بيث ايمهوف بتتعدى بالفيروس، المسمى ف هونج كونج من طباخ سلمت عليه بعد ما كان كان بييوضب خنزير مدبوح كان اتعدا من خفاش. بعد كده تسافر بلدها و تعيا وتموت هيا و ابنها. ڤايروس كورونا الجديد 2019 (SARS-CoV-2 سارس-كوڤ-2) هوا نوع جديد من انواع فيروس كورونا اكتشف سنه 2019 فى مدينة ووهان ف الصين. مصدر السلالة الفيروسية مش معروف لكن فيه احتمال انه ممكن يكون واحد من فيروسات كورونا المعروفه اللى بتصيب الحيوان ف الأصل .